Diari Oficial de la Generalitat Valenciana


Sumari del DOGV 7908, del 02-11-2016 (2016/8633)

RESOLUCIÓ de 26 d'octubre de 2016, del director territorial d'Agricultura, Medi Ambient, Canvi Climàtic i Desenvolupament Rural de Castelló, sobre els períodes d'entrada en funcionament i parada de les instal·lacions recreatives habilitades per a la pernocta de persones en terreny forestal gestionades per la Generalitat a la província de Castelló.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7908

Data del DOGV
:   02-11-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8633


Data del document
:   26-10-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 26 d'octubre de 2016, del director territorial d'Agricultura, Medi Ambient, Canvi Climàtic i Desenvolupament Rural de Castelló, sobre els períodes d'entrada en funcionament i parada de les instal·lacions recreatives habilitades per a la pernocta de persones en terreny forestal gestionades per la Generalitat a la província de Castelló. [2016/8633]  
Antecedents. El Decret 233/1994, de 8 de novembre, del govern Valencià, regula les acampades i l'ús de les instal·lacions recreatives en les muntanyes de la Comunitat Valenciana. D'acord amb el seu contingut existeixen determinades instal·lacions en terreny forestal gestionat per la Generalitat (zones d'acampada i campaments de caràcter educatiu i social) habilitades per a acampar.  
Les autoritzacions d'ús d'aquestes instal·lacions les concedeix, en cada província, el director territorial de la Conselleria amb competències al Medi Ambient.  
Situació actual. En l'àmbit de la província de Castelló la Conselleria d'Agricultura, Medi Ambient, Canvi Climàtic i Desenrotllament Rural gestiona les següents instal·lacions habilitades per a acampar.  
- Zona d'acampada d'El Planàs  
- Campament Lloma Vela I  
- Campament Lloma Vela II  
- Campament Lloma del Mig  
Totes les instal·lacions esmentades es troben ubicades en la muntanya pública propietat de la Generalitat CS-001, CS-1002 Sant Joan de Penyagolosa situat en el municipi de Vistabella del Maestrat i coincident amb l'àmbit del Parc Natural de Penyagolosa.  
L'àrea d'ubicació d'aquestes instal·lacions és compartida per unes quantes instal·lacions recreatives mes, pel Centre d'Interpretació del parc i per una hostatgeria dependent de la parròquia de Vistabella.  
El subministrament d'aigua potable a les dites instal·lacions és comú i procedeix a través d'un complex sistema d'emmagatzematge, tractament i distribució que s'estén fins una superfície aproximada de 19 ha. I compta bàsicament amb els següents elements.  
- 2 Captacions en el brollador de La Pegunta.  
- Conducció fins al depòsit d'emmagatzematge.  
- Depòsit d'abastament d'aproximadament 500 m³ de capacitat.  
- Sistema de cloració d'aigua i depòsit d'aigua clorada.  
- Xarxa de distribució d'aigua clorada a les instal·lacions esmentades anteriorment.  
- Fonts, dutxes, serveis, piques- lavabos en totes les instal·lacions.  
  
- Conduccions d'aigües residuals.  
- Depòsits estancs d'emmagatzematge d'aigües residuals.  
D'acord amb l'informe de la Secció Forestal de 19 d'octubre de 2016:  
La ubicació d'aquestes instal·lacions en un entorn amb una altitud que oscil·la entre 1250 i 1300 m amb elements exposats pràcticament a la intempèrie, fa que al llarg dels anys s'haja acumulat una llarga experiència d'avaries a causa de les gelades i consegüent ruptura d'elements de les instal·lacions més exposades quan no de les canonades de conducció soterrades a través de la muntanya que amb el desgel deixen patent per les fugues les rebentades produïdes pel gel.  
Quan es produeixen ruptures de canonades subterrànies la localització i reparació de l'avaria es fa especialment difícil pel fet que l'aigua es fa present per mitjà d'entollades que només de vegades coincideixen amb la zona de la ruptura, ja que l'aigua aflora per gravetat normalment aigües avall i on les característiques del sòl li són favorables fent la localització i reparació de vegades complexa.  
Per a previndre aquestes circumstàncies es fa necessari adoptar la solució de tancar el sistema de distribució d'aigua buidant les conduccions en el període de risc de gelada.  
D'altra banda es considera important el mantindre la disponibilitat d'ús al públic que manifesta gran demanda en aquest entorn natural. Per a això s'ha valorat l'existència de dates de gran demanda d'ús intentant fer compatible el servei públic i la seguretat de les instal·lacions.  
De la mateixa manera les instal·lacions habilitades per a acampar en absència del subministrament d'aigua són assimilables a instal·lacions recreatives per a ús de dia pel que poden continuar funcionant com a Àrees Recreatives.  
Vista la regulació legal de les acampades en terreny forestal de la Comunitat Valenciana i l'existència d'instal·lacions que permeten aquest ús en l'àmbit de la província de Castelló.  
Vista la ubicació de les instal·lacions d'acampada autoritzades en zones d'alt risc de gelada hivernal.  
Vist l'informe de la Secció Forestal de Castelló que prevé sobre les conseqüències de mantindre en funcionament la xarxa d'abastiment d'aigua en períodes amb risc de gelada.  
Vista l'atribució d'autoritzacions d'ús de zones d'acampada als directors territorials de les conselleries amb competència en medi ambient, resolc:  
  
Fixar els períodes anuals de cessament de funcionament com a zones d'acampada i de campament de les següents instal·lacions recreatives en terreny forestal de la província de Castelló.  
- Zona d'acampada d'El Planàs  
- Campament Lloma Vela I  
- Campament Lloma Vela II  
- Campament Lloma del Mig  
Data de cessament de funcionament: 2 de novembre de cada any.  
Data d'inici de funcionament: el dia coincident amb la festivitat de dimecres sant de cada any.  
En el període de cessament de funcionament les instal·lacions esmentades continuaran funcionant com a àrees recreatives per a ús de dia.  
Les dates esmentades podran avançar-se o retardar-se en funció d'altres circumstàncies que així ho aconsellen donant en aquest cas la publicitat necessària.  
  
Contra la present resolució, que no esgota a la via administrativa, es podrà interposar recurs d'alçada davant de la Direcció General de Medi Natural i Avaluació Ambiental en el termini d'un mes, comptat des de l'endemà de la seua notificació, de conformitat amb allò que disposa l??article 112 de la Llei 39/2015, d'1 d'octubre, del Procediment Administratiu Comú de les Administracions Públiques. Tot això, sense perjuí que puga exercitar-se qualsevol altre recurs que es crega oportú.  
  
  
Castelló de la Plana, 26 d'octubre de 2016.- El director territorial d'Agricultura Medi Ambient, Canvi Climàtic i Desenvolupament Rural: Antonio García Sanz.